
                                                               FABULE 
 
 
 
                                                     Răzbunarea unei mame 
 
 
Într-un cuib de barză lat 
Lupul ieri s-a strecurat 
Şi-a mâncat cam într-un ceas 
Puii ce singuri au mas, 
 
Căci barza alburie 
Se dusese grijulie 
În pădure,după hrană, 
Însă nu ştia,sărmană, 
C-acas’ cotropitorii 
I-atacă puişorii. 
 
Lupul după ce mâncă, 
Încet se îndepărtă, 
Dar un os din puiul crud 
Îi rămăsese în gât. 
 
Barza  vine şi constată 
Că locuinţa-i prădată 
Şi-şi dă seama imediat 
„Lupul puii mi-a mâncat! 
Am să caut răzbunare 
Când o să-l doară mai tare”. 
 
-Surată cu cioc lung, 
Zice lupul cu glas ciung, 
Scoate-mi,te rog,din gâtlej 
Osul,ce ca un vârtej 
 
Îmi opreşte respirarea 
Şi-ntârzie vindecarea 
Rănilor ce le-a făcut, 
C-a intrat nepriceput. 
 
 
 
 
Barza-ncet se-apropie, 
Vede os de vrabie 
Şi ştie că-i puiul ei 
Ce pune gâtu-n scântei. 
 
Bagă ciocul,dar nu scoate 
Osul, ci pe cât ea poate 
Îl îndeasă-n beregată, 
Iară lupul moare-ndată. 
 
 
 
 
                                                Lupta pentru supremaţie 
 
 
 
Într-o sală un tablou 
Tras parcă la indigou 
După viaţa-adevărată 
Arăta mândru odată 
Cum un lup prea curajos 
Doborâse-un leu focos. 
 
Un alt leu intră în sală 
Şi,mergând cu pas de gală, 
Ajunse chiar la tablou 
Şi-atacă-era erou- 
Leul care-i luase tronul, 
Dar şi pe lupul,spionul. 
 
-Ce crezi tu,fiară nebună, 
Zice el cu ochi de spumă, 
C-ai să-mi iei jungla cea mare 
Să-ţi stea ţie la picioare? 
 
Toţi la mine s-or uita, 
Fapta mea or admira, 
Iar tu,ca uzurpator, 
Eşti văzut ca trădător. 
 
 
 
                                               Metode de a scăpa de moarte 
 
 
În curtea unui palat 
Mare,întins,minunat, 
Trăiau în pacea lor pe lac 
O lebădă şi un gânsac. 
 
Fiecare-şi ştia rostul: 
Ea-pe lac-ocupa postul 
De soprană-a apelor 
Cu glas adorator. 
El-grăsun,dar bun de gură 
E făcut pentru friptură. 
 
Într-o bună zi 
Bucătarul veni 
Să-şi ia porţia din lac: 
Stăpânei gâscanii-plac. 
 
Dar grăsunul cum văzu 
Bucătarul,şi-ncepu 
Să cânte ca lebăda, 
Că doar-doară o scăpa. 
 
Şi-a nimerit,hoţomanul, 
Căci omul lăsă gâscanul 
Şi luă lebăda,sărmana, 
 
Nu ştim de plăcu tocana, 
Dar ştim că pielea-ţi poţi scăpa 
De te transformi în altceva. 
 
 
 
 
 
 
 
                                                                 Planuri de pace 
 
 
 
Lupul,într-o zi, 
Ca să poată  nimeri 
Mai uşor în ţarc la oi 
Fu viclean ca un vulpoi 
 
Şi-i zise ciobanului: 
-Eu acum  sunt ca un pui 
Blând,milos,de-un an încoace 
Mă gândesc cum să fac pace 
 
Cu toţi fraţii de la munte. 
Vreau între suflete punte, 
Făr’ războaie şi omoruri 
M-am gândit s-aduc onoruri 
 
Doi pui de-ai mei pentru doi câini 
Ca turma să rămână tot pe bune mâini. 
-Ce spui tu,lup nătâng? 
Vrei ca mâine eu să plâng 
 
Că-mi mâncaţi voi toată  turma 
Şi nu vă mai găsesc urma? 
Eu ştiu cum zice vorba: 
Lupu-şi schimbă părul,dar năravul ba. 
 
 
 
 
 
 
 
 
 
 
 
 
 
 
                                            Lecţii de negociere 
 
O nevăstuică 
Slabă ca o puică 
Intră-ntr-un hambar, 
Într-un porumbar, 
 
Şi se-nfruptă bine 
Cât stomacu-o ţine. 
Pe aceeaşi crăpătură 
Mică,dreaptă ca o şură 
 
Intră-ncet un şoricel, 
Căci era flămând şi el. 
-Ce cauţi aici,făptură? 
Vrei ca să te fac friptură? 
 
Ai noroc că am mâncat  
Până-aproape am crăpat. 
-Lasă-mă,te rog,hârciog, 
Să mănânc şi eu un bob 
 
Din atâtea  milioane 
De seminţe şi crutoane. 
-Eu te  las,dar vreau să ştii, 
Măiestrit apoi să fii 
 
Şi pereţii tu să-mi  rozi 
Ca  să ies la antipozi, 
Că de când eu am intrat 
Crăpătura s-a-ngustat. 
 
 
 
 
 
 
 
 
 
 
                               Semne de prietenie 
 
 
Măgarul la fereastră priveşte şi suspină 
Cum înăuntru se răsfaţă un căţeluş cu burta plină. 
 
„Ce are el şi eu nu am 
De-l ţine ca pe Don Juan? 
Îi dă mâncare,îl răsfaţă 
Că-ntinde laba ca o raţă? 
 
Ia să fac şi eu la fel, 
Să mă-mprietenesc cu el, 
Cu stăpânul nemilos, 
Care de puteri m-a stors!” 
 
Când iese omul din casă 
Cu privire fioroasă, 
Măgarul,de bucurie, 
Dă un chiot cât o mie 
Şi-ntinde laba roasă 
De munca grea,tăioasă. 
 
Când  vede aşa-ndrăzneală 
Omul strigă cu-uluială: 
-Cora,să-i arăţi să vii 
Ce prietenă ştii să fii. 
 
Vine Cora din balcon, 
Se strecoară ca spion 
Şi-l sfâşie pe măgar 
Ca să priceapă măcar 
Ce înseamnă prietenia, 
Cum stă treaba cu-omenia. 
 
 
 
 
 
 
